
Kako je došlo do degkreta protiv modernizma ? 


Kao što se u prirodoslovnim naukama našlo 
ljudi, koji su usvojili teoriju evolucije, tako se i na 
teološkom polju našlo ljudi, koji su usvojili teoriju 
evolucije, da pomoću iste protumače postanak i raz- 
vitak vjerskih ideja. U Njemačkoj su glavni zastup- 
nici toga pokreta _Harnack i Pfeiderer, u Francuskoj 
Loisy, Le Roy, Le Morin, a u Italiji Tyrell, Murri, 
Fogaratto i t. d. 

Ovi evolucijonistički teolozi kažu, kao što se 
razvija ljudsko spoznanje, tako se razvijaju i vjerske 
ideje. Vjerske ideje, kao što i ljudsko spoznanje, pod- 
vržene su promjenama, usavršivanju, te ovise o na- 
obrazbi, klimi i vanjskim prilikama, u kojima ljudi 
žive. Tako se — kažu — osnovala, razvila i usavršila 
židovska vjera, tako se imalo razviti i kršćanstvo. 
Za to izbacuju iz kršćanstva dva kardinalna stupa, 
na kojima počiva svrhunaravna jačina kršćanstva, iz- 
bacuju objavu i inspiraciju svetih knjiga. Objavu im 
nadoknadjuje naravni razvitak vjerskoga ,znanja“, što 
si ga čovjek sam stekao, a svete knjige, u koliko 
sadržavaju u sebi objavljene istine, jednostavno za- 
bacuju, niječući im historijsku vrijednost i tumačeći 
njihovo pisanje subjektivizmom dotičnoga pisca. 

Dakle oprjeka izmedju kršćanstva i evolucijo- 
nista je očita! Kršćanstvo se smatra od Boga ob- 
javljenom vjerom, evolucijoniste pak oduzimaju kr- 
šćanstvu nadnaravni karakter. Kršćanstvo vidi u Kristu 
Boga, Otkupitelja svijeta, koji je dao stalnu i savr- 
šenu nauku za sve ljude i sva vremena ; evolucijo- 
niste smatraju Krista samo početnikom ove nauke, 
koju su onda svojim idejama popunili sv. Pavao i 

ende Kršćanstvo smatra evandjelje i poslanice svetim 
ama €volucijoniste proglašuju evandjelje i po- 
ice apokrifnim knjigama, koje su u prvom i drugom 
stoljeću nastale. Kršćanstvo priznaje auktoritet, koji 
ima učiti i tumačiti vjerske istine, evolucijoniste na- 
protiv to poriču. Kršćanstvo dakle i nauka evoluci- 
jonista:ne može imati ništa zajedničkoga. 

Zar je onda čudo, da je Sveta Stolica bila pri- 
nukana progovoriti proti takvomu shvaćanju, navlastito, 
kad se počelo.u Francuskoj i Italiji javljati i ka- 
toličkih teologa, koji su pod imenom modernizma 
stali i medju katolicima Širiti ovakove ideje. Sveta 
Stolica morala je izdati takav dekret, jer svakome 
katoličkome piscu i vjerniku upravo je bio nuždan 
putokaz, koji je imao pokazati, što je u modernim 
katoličkim pravcima pogrješno i što se mora zaba- 
citi. To je Sveta Stolica i pokazala u dekretu, izda- 
nom 3. svibnja, 1907., koji počinje s riječima : Lamen- 
tabili, a sadržaje 65 točaka. Dekret govori samo o 
katoličkim piscima; profanih znanosti, i njihovih is- 
traživanja ne dotiče se ništa ; raspravlja samo o vjer- 
skim pitanjima i ne naučava ništa. nova. Što pak 
kaže, izjavljuje tek — kako kaže sam dekret — in- 
stituto diligentissimo examine. 

I mi ćemo proći u našoj raspravici sve točke 
dekreta, pa ćemo i sami uvidjeti, kako je taj dekret 
bio opravdan i potreban. Mislim, da je najbolju raz- 
diobu za rašpravu o tom dekretu pogodio dr. Ivan 
Dudek u svomu djelu: ,Modernismus ćs a katoli- 
cizmus“, pa ćemo ga se i mi držati. Napominjem, da 
sam se u raspravi služio navlastito ovim djelom, ai 
drugim djelima, koja o toj stvari raspravljaju. 

Inače u svemu pokoravam se sudu svoje_nad- 
ležne preč. duhovne oblasti. 


i. Odnošaj. crkvenog naučavajućeg auktoriteta i teo- 
loških znanosti. 


(1—8. točka). 


Moderniste, da uzmognu uvući u teologiju evoluci- 
jonističko tumačenje, kineskim zidom hoće da ograde 
naučavajući crkveni auikoritet i teološke znanosti, 
Po njima taj auktoritet prestaje biti odlučujućim fak- 
torom, on je figura, koja nema ništa ni odlučivati ni 
prigovarati, ili ako već što odluči ili prigovori, niko joj 
se ne treba pokoriti. 

Evo što kažu: 
1. Crkveni zakon, u smislu kojega moraju se djela, koja se 
bave Sv. Pismom podvrći prethodnoj cenzuri ne proteže se na 


pisce, koji se bave kritikom ili znanstvenom exegezom sv. knjiga 
staroga i novoga zavjeta. 


2. Crkveno tumačenje sv. knjiga ne mora se doduše pre- 
zrijeti, ipak je podvrgnuto točnijem sudu i ispravljanju exegeta. 

8. Iz crkvenih presuda i cenzura, koje su donešene protiv 
slobodnije i učenije exegeze može se razabrati, da se vjera iz- 
nešena po crkvi protivi historiji i da se katolička dogmata ne 
mogu složiti sa počecima bolje upoznate kršćanske vjere. 

Evo u ove prve tri točke Sveta Stolica jasno 
pokazuje, što hoće modernisti ! Moderniste smeta cen- 
zura, smeta ih što crkva ne će da usvoji ,slobodne 


. učenije exegeze“. 


A što je na stvari? 

Zar Crkva, kojoj je predan depositum fidei može 
biti indiferentna prema tome, kako se tumači Sv. Pismo, 
kada je baš i Sv. Pismo takodjer jedan izvor objave ? 
Ona nužno, ako joj samo .ne ćemo zanijekati nje- 
zinu zadaću in sedula custodia depositorum apud 
se dogmatum, mora paziti, kako se tumače pojedine 
stavke Sv. Pisma. 


Čini se, da modernište hoće, da uvedu u Črkvu 
slobodu štampe. Ali moderniste zaboravljaiu, da je 
druge naravi istraživanje prirodoslovnih nauka i da 
drugu svrhu ima teološko istraživanje. Pa baš zato 
drugo je mjerilo slobode ovdje, a drugo ondje. :Slo- 
boda znanosti ne trpi ništa radi cenzure, jer_kada 
Sv. Stolica urgira cenzuru, govor je o katoličkoj teo- 
loškoj znanosti, koja nema svrhe, kao profane zna- 
nosti otkriti nepoznate sile naravi, ili njihovo djelo- 
Vanje, nego joj je svrha razvijati ono, što je od Krista 
ostavljeno, što je deponirano u Crkvi. 

Pak onda, što misle moderniste pod »Slobodnijom, 
učenijom exegezom, koja je u protimbi sa naukom 
Crkve, i koja se ne može složiti sa katoličkim dog- 
mama“? Ništa drugo, nego racijonalističke, ničim do- 
kazane, puste hipoteze! Ako Crkva ne reče ,Amen“ 
na njihove svaki čas novo i novo otkrivene novo- 
tarije, onda odmah otkrivaju oprjeku izmedju crkve- 
nog naučanja i znanstvenog shvaćanja. Pozitivna zna- 
nost, pozitivne činjenice nikada ne dolaze u protinbu 
s crkvenom naukom, dok puste hipoteze — više puta 
pomiješane s dosta velikom dozom mržnje na Crkvu — 
biti će uvijek u protimbi s crkvenim shvaćanjem, 
pa kako im drago bile one ,slobodne“ ili ,učene“, 
jer vatra i voda, vjera i nevjera ne će se nikada složiti ! 

Kako smo imali pravo, kad smo ustvrdili, da 
moderniste auktoritet Crkve izigravaju, najbolje se vidi 
iz slijedećih točaka: 

4, Učiteljstvo Crkve ne može odrediti pravi smisao Sve- 
toga Pisma, niti dogmatičkim definicijama. - 

5. Budući da se u ostavštini vjere (depositum fidei) na- 
laze samo objavljene istine, na Crkvu u nijednom pogledu ne 
spada suditi o tvrdnjama svjetovnih znanosti 

6. Kod odredjivanja istina tako sudjeluje naučavajuća i 
učeća Crkva, da naučavajučoj Crkvi ništa ne preostaje, nego 
općenita mnijenja učeće Crkve posvetiti. 

7. Crkva, kada proskribira bludnje, ne može tražiti od 
vjernika nikakovu nutarnju privolu, po kojoj bi primali sud od 
nje izdan. i 

8. Od svake krivnje prostima imaju se smatrati oni, koji 
Poneka sni oi Kongregacije, Indexa i drugih Svetih 

Koliko omalovažavanja Crkve i Crkvenog ugleda 
Isus, kad je dao najveću učiteljsku vlast apostolima 
osigurao ih je, da će On biti s naučavajućom Crkvom 
do konca svijeta: ,Evo, ja sam s vama do konca svi- 
jetal“ Po moderništima pak naučavajuća Crkva nije 
ništa, njen sud ne vrijedi ništa, a sve je i sve vrijedi 
njihova modernistička ,znanost“. Ovakova tvrdnja ne 
samo da ruši načelo auktoriteta, na kojemu je Krist 
hijerarhičku Crkvu osnovao, nego i sve značenje Sv. 
Pisma. Ta čemu onda knjiga, koja je pozvana, da 
navješćuje istinu, koju ovaj može i smije ovako tumačiti, 
a onaj onako? Komu dakle da vjerujemo? Ili uopće 
ne treba ništa vjerovati, nego samo disputirajmo! 
Zar je zato dano Sv. Pismo? Evo do kakovih ap- 
surda vode modernističke tvrdnje ! 

Boje se oni za profane (svjetovne) znanosti! Ne 
će da se Crkva išta ovamo upliće. Neka se ne boje; 
iri Crkva toga ne će, gdje ne zasjecaju profane zna- 
nosti i u njezin djelokrug. Koliko elemenata ima u 
kemiji, što se ima držati o teoriji bacila i dr., Crkva 
se ne brine, niti ne izjavljuje ništa. Ali ima i takovih 
tvrdnja, koje, premda spadaju u djelokrug profanih 
znanosti, ipak su u takovoj svezi s objavljenim isti- 
nama, da, ako jedne niječeš, niječeš i druge, ako pak 
jedne prihvaćaš, prihvaćaš i druge. U takovom slu- 
čaju Crkva ne samo, da ima pravo, nego joj je i duž- 
nost progovoriti, jer tu se onda radi već i o crkvenoj 
nauci. I što svakako treba spomenuti i profana zna- 
nost uvijek se je prije ili kasnije stavila na stano- 
vište Crkve. Tako n. pr. čini se, da sasvim u djelo- 
krug svjetovnih znanosti spada tvrdnja, da osim ma- 
terije i sile u naravi ne postoji ništa, da čovjek 


. nema duše ni slobodne volje. Proti ovakovim tvrd- 


njama dakako da Crkva mora zauzeti stanovište. Jer 
ako nema duše, nema ni vjere ni kršćanstva; ako 


čovjek nema slobodne volje, nema ubrojivosti, pa prema 


tome ni nagrade ni kazne. Peče ih kongregacija In- 
deksa i zaključci kongregacija. Mi ne tajimo, da kon- 
gregacije mogu i pogriješiti, pa zato nijedan ka- 
tolik nije dužan njihove zaključke usvo- 

diti kao depogrješive Ali 

u svakom uredjenom društvu na aa o 
poslušnosti, bez da se kraj toga može išta divani : : 
topskoj Škučenosti, tako je i sa odlukama ka 
gacija. Bez važnih protudokaza ti luka 
kongregacija omalovaživati, ili im ne htjeti bao 
rem vrlo veliku vjerojatnost podavati, dobar katolik 


ne če učiniti ! 
* 


i U prvih osam točaka, dakle, mogli smo već vi- 
djeti, kako je poguban rad modernista, kako ruši 
temelje svete vjere. Zar nije, dakle, imala pravo Sveta 
Stolica, kad je proti ovakovom nastojanju podigla 
svoj glas, kada je dala putokaz svojim vjernicima 
pokazav im jasno, kuda imaju stupati? : 


I. Inspiracija 1 historička vrljednost sv. Pisma. 
(9.—19. točka) 


: Evolucijonistički teolozi zabacuju nadnaravni red 
i postavljaju se na stanovište pustog naturalizma. Po 
njima svaka vjerska spoznaja potiče iz vlastite snage 
čovjeka, iz postepenog razvitka čovječjeg znanja i 
usavršuje se, kao i svako drugo ljudsko znanje. Pro- 
dukt ovoga razvitka i usavršivanja takodjer je i Sveto 
Pismo. Sveto je u toliko, što je nastalo uslijed na- 
gona, koji uvijek goni čovjeka k Bogu; inspirirano 
(nadshnuto) može se zvati, jer ga je čovjek sastavio 
pod vjerskim nadahnućem, kao što je Homer sastavio 
llijadu, ili Klopstock Mesijadu. Jer, kažu modernisti, 
čovjeka nagon vodi, da upoznate vjerske istine iz 
razi u raznim simbolima, pa tako je onda nastalo 
kao što su nastale i knjige svih drugih vjera, i 
Sv, Pismo. i 
To izriču evo u ovim tvrdnjama; 


9. Veliku bezazlenost ili neznanje pokazuju, koji i 
da je Bog početnikom Svetoga Pisma. : Di Manna 
10. Inspiracija knjiga Staroga Zavjeta sastoji u to) 
piracija me, što 
su židovski pisci prikazali religijozne nauke pod nekim osobitim 
poganima manje ili više poznatim obzirom. : 


Ove tvrdnje jasno pokazuju, kako modernisti idu 
za tim, da otmu svaki svrhunaravni karakter Svetoga 

Pisma, kako hoće i Sveto Pismo staviti u red knjiga, 
u kojem su razne poganske vjerske knjige. 

Ali ih imade, koji se regbi žacaju ovakove skraj- 
nosti, pa se u nešto blažoj formi izjavljuju o“inspira- 
ciji Sv. Pisma: 

11, Božanska inspiracija ne proteže se'tako na cijelo 
Sveto Pismo, da bi sačuvala sve i pojedine dijelove Svetoga 
Pisma od svake pogrješke. 

Ova tvrdnja čini se na prvi mah, da je u skladu 
sa zaključkom tridentinskog koncila, koji je izaslao 
povjerenstvo za ispravljanje Vulgate, te time priznao, 
da su u Svetom Pismu moguće razlike. 

Ali sasma su drugo ovakove razlike u rukopisu 
— ectio varians — koje se mogu istraživanjem usta- 
noviti i ispraviti, a drugo je opseg inspiracije, u ko- 
liko se tiče samoga začetnika — auktora — knjiga, 
koji uslijed božje inspiracije ne može pogriješiti u 
cjelini, kao ni u pojedinim dijelovima. Kada bi stajala 
tvrdnja modernista, iluzornom bi postala cijela inspi- 
racija. Jer tko će pokazati dokle sežu granice inspi- 
racije, a gdje počima mogućnost pogrješaka ? 

Zgodan je postupak modernista kod prosudji- 
vanja historijske vrijednosti Svetoga Pisma. Najprije 
kažu: š 
12. Egzegeta, ako se hoće korisno baviti sa biblijskim 
studijem, ponajprije mora se kaniti svake predsuđe o svrhuna- 
ravnom postanku Svetoga Pisma i mora ga (Sveto Pismo) tu- 
mačiti onako, kao i sve druge posvema ljudske dokumente. 


Ova tvrdnja modernista je po onom: reci mu, 
da ti.ne reče! Jer baš modernisti su oni, koji sa 
predsudama idu egzegetirati Sveto Pismo. Ili zar to 
nije predsuda, kada neko počne s egzegetiranjem 
Svetoga Pisma u uvjerenju, da nema nadnaravnog 
reda, da nema čudesa, pa onda po volji izbacuje 
i tumači pojedine dijelove Svetoga Pisma? Baš mo- 
dernisti su oni, koji inače rade sa Svetim Pismom, 
nego li sa ostalim knjigama. Jer, ako se je jednom 
dokazala Svetom Pismu autencija, zašto da se s njime 
onda inače postupa, nego li sa drugim knjigama? 

Ali u pravom svjetlu pokazuju se modernisti u 
daljnjim tvrdnjama. Kažu naime: 

13. Evandjeoske parabole umjetno su složili sami e 
djeliste i kršćani druge i treće generacije i tako su dokazni 
uzrok slabog napretka propovjedanja Kristovog kod Židova i. 

14. U više propovjedanja evandjeliste nijesu toliko prik 
zali ono, što je istina, nego ono, što su mislili, da je čitatelja 
korisnije, premda krivo. lu 


: 15. Evandjelja, dok se nije odredio i ustanovio kanon 
bila su pomnožavana neprestanim dodacima i ispravcima; u 
njima dakle nije ostao no slabi i nesigurni trag Kristove nauke, 

: 16. Pripovjedanja Ivanova nijesu zapravo historija, nego 
mistična kontemplacija evandjelja ; govori, koji su sadržani u 
njegovom evandjelju, teološke su meditacije o misteriju spase- 
nja bez ikakove historijske vrijednosti. 

17. Četvrto evandjelje povećalo je evandjelja ne samo za 
to, da se evandjelja pričine izvanrednima, nego za to, da budu 
što zgodnija za prikazanje djela i slave utjelovljene Riječi. 

18. Ivan si doduše prisvaja pravo svjedočanstva o Kristu; 
u istinu nije pak no osobiti svjedok kršćanskog života, ili ži 
vota Kristovog u Crkvi koncem prvoga stoljeća. 

Time su jasno pokazali, što drže do historijske 
vrijednosti Sv. Pisma. 

Medjutim to nije ništa nova ! Ovo, što tvrde da- 
našnji moderniste tvrdili su već materijalisti i racijo- 
nalisti počam od Straussa do Harnacka. Jedino je ta 
razlika, da su materijalisti i racijonalisti tvrdili, da je 
evandjelje nastalo iz mytha i legenda, a .moderniste 
promjeniše izraze legenda i mythos u izraz 
vjera i tvrde, da je vjera idealizovala Isusu bo- 
žanstvo i onda je ta vjera složila evandjeoska pripo- 
vjedanja. Ako se stvar uzme ovako ili onako — kako 
je već na prvi pogled jasno — onda je sve jedno, 
da li vele vjera ili legenda, jer jedni i drugi isto misle. 
Ali, kao što je bilo zaludno naprezanje racijonalista 
i materijalista, tako je zaludno i nastojanje moder- 
nista! Jer za opstanak svih četiri evandjelja već u 
apostolsko vrijeme, imamo jasne dokaze. Jer evandje- 
lja su se već u apostolsko vrijeme u crkvi rabila i 
od drugih pisaca citirala. Već g. 177 — dakle 70 go- 
dina poslije smrti sv. Ivana — sv. Irenej jasno go- 
vori o četiri evandjelja. Već prije njega bila su naša 
čeriri evandjelja prevedena na latinski i sirski jezik 
Imamo njihove rukopise iz četvrtog stoljeća, dočim 
su najstariji rukopisi poganskih pisaca Platona, Ce- 

h 
zara, Tacita, Herodota i dr. mladji za nekoliko stoljeća. 
Pa ipak nitko razborit ne dvoji, da to nisu doista 
knijge ovih pisaca i iz onoga doba, dok za evandjelje 
uzima se drugi postupak. Gdje je tu dosljednost ? 
Vrlo žalosnu svijedodžbu daju si modernisti, 


kada kažu: m : 
19 Inovjerni egzegete vjernije su izrazili pravi smisao 


Svetoga Pisma, nego li katolički egzegete. : 

Dakle tako? N. pr. protestanski egzegete vjer- 
nije izrazuju smisao Svetoga Pisma! Zar ne znaju 
moderniste, kako su protestanski egzegete riječima 
Kristovima ,Hoc est corpus meum“ dali preko 150 
raznih oprječnih tumačenja? I takovih bi primjera 
mogli svu silu navesti. I još kažu onda modernisti, 
da katolički egzegete zaostaju za inovjernima ! 


III. Objava, dogme 1 vjere. 
(20 —26. točke). 

Da uzmognemo razumjeti shvaćanje modernista 
o objavi, dogmi i vjeri, treba da si opet dozovemo 
u pamet ono; što smo na početku rasprave rekli. 
Sav sistem modernista počiva na nazoru, da nema 
ništa vrhunaravnoga, da nema sudjelovanja Božjega, 
da je sve samo ljudski razvoj tako u materijalnom, 
kao i u moralnom životu. 

Na tom stanovištu grade vjeru i to s pomoću 
agnosticizma. Agnosticizam tvrdi, da čovjek može u 
naravi upoznati samo pojave, ali uzroke pojava ne, 
jer su ovi izvan dohvata "ljudske spoznaje. Po tome 
zadnji cilj svih pojava, samoga Boga, čovjek ne može 
upoznati, niti na Njegov opstanak iz prirodnih pojava ne 
može se zaključivati. Ali budući da se u čovjeku — 
kako to dokazuje povjest — ipak javlja vjera,. ili 
vjerski osjećaj, koji stoji u svezi sa pojmom o bo- 
žanstvu, to modernisti tumače ovako: treba razliko- 
vati svjesne i ispod svijesti stojeće (subconscientia) 
pojmove. Za ove posljednje, koji nastaju subconsci- 
entiom ne znamo si dati računa. Iz ovih pojmova 
nastaje i osjećaj, koji se — zašto to ne zna nitko 


* reći — odnosi na božanstvo i koji, uzimajući razne 

forme, formira se u vjeru i nerazdruživo prati 
vječji rod. 

Po tome, dakle, vjera nema objektivne vrijed- 
nosti. Čovjek ne dolazi, kako kaže, sv, Pavao, do 
spoznaje Boga ,per ea, quae facta sunt“, vjera ne 
nastaje iz objektivne spoznaje, nego nastaj 
mističnog osječaja, koji se ne može odrediti. Iz toga 
osjećaja nastaje vjera, a jer taj osjećaj govori o 
Bogu, čim se javi u čovječjoj spoznaji, s pravom se 
može nazvati objavom. Po tome, dakle, sa raz- 
vitkom čovječje spoznaje, razvija se i ova vjerska 
spoznaja u čovjeku — objava — od fetišizma, pa 
sve do Kristovog, apoštolskog (kako to oni razli- 
kuju) i t. d. kršćanstva. 

To oni izjavljuju u ovim tvrdnjama: 


20. Objava nije mogla ništa drugog biti, nego po čovjeku 
stečena svijest svoga odnošaja k Bogu. 


21 Objava, koja sačinjava objekt katoličke vjere, nije 
bila đovršena od Apoštola. 

Iz ovako krivih pojmova o postanku vjere i 
objave, dakako, da slijede krive tvrdnje o dogmama 
i biti vjere. š 

Za dogmata kažu: : 

22. Dogmata, koje Crkva prikazuje, kao objavljena, nisu istine 
iz neba objavljene, nego su nekakovo tumačenje vjerskih či- 
njenica, koje si je čovječji um teškim nastojanjem pribavio. 

23. Može biti i zaista jest oprijeka_ medju činjenicama, 
koje se pripovijedaju u Svetom Pismu i medju crkvenim dog- 
matima, koji se na tim (činjenicama) temelje, tako da kritičar 
.može zabaciti činjenice, koje Crkva drži najsigurnijima. : 

24. Ne smije se osuditi egzegeta, koji postavlja takove 
premise, iz kojih slijedl, da su dogmata historijski kriva, ili 
dvojbena, samo, kada sama dogmata ne niječe direktno. 

Dakako da je to shvaćanje dogmata posvema u 
duhu evolucijonističke teorije i modernističkog shva- 
ćanja objave! Mi znademo, da je dogma istina od 
Boga objavljena i PO Crkvi kao takova odobrena i za 
vjerovanje nama dana. Po tome, dakle, da koja vjerska 
istina bude dogmatom, potrebno je dvoje: prvo, da 
se sadržava u kojem vrelu objave (Sveto Pismo i 
Predaja), drugo, da ju Crkva, kao takovu odobri i za 
vjerovanje predloži. Evolucijonista naprotiv tome kaže, 


čo- 


e iz nekog 


12 


da dogmata nisu objavljene istine, nar ja 
promjeni podvrgnuto tumačenje vjerskih činjenica, koj 
i j am pribavlja. 
“e M nit. ka oba ne bi bila drugo, nego 
s vremenom stečena spoznaja odnošaja izmedju čo-. 
vjeka i Boga, kada bi u vjerskom spoznavanju sav 
posao čovjek sam obavljao, a Bog ne bi mogao čo- 
vjeku saopćiti vjerskih istina, kako to sve moder- 
nisti tvrde, onda zaista se ne može o dogmatima 
inače govoriti, nego kako to modernisti tvrde. Isto 
tako, tko hoće, da evolucijonističkim načinom  pro- 
tumači postanak Svetog Pisma, taj će baš tako go- 
voriti o Svetom Pismu i tobožnjim oprjekama, kako 
to evo govore modernisti. 

Ali modernisti zaboravljaju, da je to cijelo apli- 
ciranje evolucijonističke teorije na Sveto Pismo i ob- 
javu posvema a priori postavljeni filosofski sistem, 


»koji ne računa ni sa historijom, ni sa činjenicama, 


koji radi ondje s hypotesama, gdje treba" činjenice 
tumačiti. A s hypotesama raditi — to je Sizifov posao! 
Iza ovog krivog shvaćanja objave i dogmata do- 
lazi na red odredjenje biti vjere. Kažu: 
29. Pristajanje uz vjeru na posljetku temelji se na skupu 
probabilnih mnijenja. > 


26. Vjerska dogmata treba zadržati u praktičnom smislu, 
t.j. kao zapovjedajuću normu za djela,,a ne kao_'normu za 


vjerovanje. 

Iza svega onoga, što smo čuli o objavi i dog- 
matima dakako, da je to posve razumljivo. Jer,; ako 
je objava po čovjeku stečeno znanje o odnošaju;čo- 
vjeka i Boga, koje znanje napreduje sa 'čovjekovom 
kulturom, onda dakako da i vjera ne \može biti no 
pusti ljudski pojam, o kojem se zaista ne može. više 
ništa reći, nego da se na koncu konca zaista!upire na 
manje ili više vjerojatna mnijenja. 

Zaista žalostan je posao modernista !;.S pravom 
se može reći, da je. njihova uloga žalosnija, nego ona 
racijonalista i materijalista, jer dok ovi otvoreno rade, 
modernisti se sakrivaju pod plašt vjernika Crkve Kri- 
stove, da tako u potaji rovare i ruše jedinstvo Crkye. 

1V. Kristologija. 
27.—38. točke.) 


Kada su modernisti usvojili evolucijonističky 
teoriju za tumačenje postanka i razvitka vjerskoga 
života, kada su vjeru, objavu i! Sveto Pismo lišili 
nadnaravnog karaktera, dakako, da im onda ni Isus 
Krist, o kojem nas uči Sv. Pismo, ne.može biti onaj 
historijski Krist, nego sasvim drugačiji, koji će pri- 
stati u njihovu evolucijonističku teoriju. 


Za to si oni stvoriše takovu sliku o [susu 
Kristu, kakova njima treba. Isusa Krista lišili su 
svakog nadnaravnog karaktera i proglasiše ga ,pa- 
metnim čovjekom“. Jer, kako oni misle, Isus Krist je 
bio jednostavan čovjek, a ne Bog, koji nije učio 
ljude ono, što mu evandjelje pripisuje, koji nije učio 
ljude nadnaravne stvari. Njiliov, ili kako oni kažu 
pravi historijski Isus, učio je samo četiri istine: kra- 
ljevstvo Božje, očinstvo Božje, veliku vrijednost (ne 
usudjuju se reći besmrtnost) duše, pravednost i za- 
povjed ljubavi. A ni toga nije učio onako, kako mi 
to mislimo! Očinstvo Božje nije nego moralni odno- 
šaj izmedju Boga i čovjeka, pa i Isus je samo tako 
razumjevao sve ovo, kada je govorio, da je sin 
Božji. Kraljevstvo Božje ima se razumjevati kraljev- 
stvo ljubavi, o Crkvi nema ni govora, to je sve do- 
nijela evolucija. Ne treba njima Isus Krist, za koga je 
sv. Petar u ime apoštola rekao: ,Ti si Krist, sin 
Božji!“ Ne. treba njima Krist, koji je objavljen sv. 
Petru, kako je Krist rekao govoreći,“,jer tijelo i krv 
nelizjaviše toga tebi, nego moj Otac, koji je na ne- 
besima“. Ne treba njima Krist, za kojega kaže sv. 
Pavao,"dalje ,nada sve blagosljivan Bog na sve vi- 
jeke“. Ne će oni Isusa, za koga antijoheiski sv. Ig- 
nac, koji;je umro god. 117. p. Kr. kaže: ,Našega 
Boga, Isusa Krista, nosila je Marija pod srcem“, Za- 
zoran im je Isus, za ,čije su Božanstvo,“ kako to 
krasno opisuje Tacit u svojim Annalima, umirali kr- 
šćani! : 

Oni na sve ove historijske činjenice traže 
njihovoj hištoriji prikladnog Isusa i kažu: 

27. Božanstvo Isusovo ne dokazuje se iz evandjelja, nego 
je dogmat, koji je zaključila kršćanska savjest iz misli o Mesiji. 

28. Isus, kada je vršio svoju službu, nije govorio u tu 
svrliu, da poučava, da je Mesija, a niti su njegova čudesa išla 
za tim, da to pokažu. 

29. Smije se dopustiti, da je Krist, kojega pokazuje his- 
torija mnogo neznatniji, nego Krist, koji je predmetom vjere 

30. U svim evandjeoskim tekstovima ime sin Božji jed- 
nako je samo imenu Mesija, najmanje pako znači, da je Krist 


pravi i naravni sin Božji. a 
31. Nauka o Isusu, koju predaju Pavao, Ivan i koncili ni- 


, cejski, efezinski, kalcedonenski, nije ona, koju je Isus naučavao, 


nego koju si je sastavila kršćanska savjest. 
32. Ne može se spojiti naravni smisao evandjelja sa onim, 
što naši teolozi uče o savjesti i nepogrješivom znanju Isusa 


Krista. 
33. Svakome, tko se ne zavadja sa predsudama, jasno je, 


da se je ili Isus pogriješno izjavljivao o blizom dolasku Mesi- 
Jinom, ili da veći dio njegove nauke, koja je sadržana u synop- 
tičkim evandjeljima, nije autentičan. 

34. Kritičar ne može pripisivati Kristu neomedjenog 
znanja, osim ako se postavi hypotheza, koja se ne može uzeti 
historički i koja je oprječna moralnom smislu, da je naime Krist, 
kao čovjek imao znanje Božje i da ipak nije htio poznavanje 
tolikih stvari priopćiti učenicima i nasljedstvu. 

35. Krist nije imao uvijek svijesti o svom mesijanskom 
dostojanstvu. 

Zar ne ovakav Krist sasvim pristaje u evolu- 
cijonističko naziranje ? 

Ali od kuda su oni stekli to naziranje o Isusu, 
što im dokazuje, da je to zaista istina? Možda su na- 
išli na nova vrela, nove spise? Ne; to traži a priori 
složen sistem razvoja, to traži darvinistički sistem 
evolucije, kojega su oni prenijeli na vjeru i na nauku 
Isusovu ! 

Dakako da modernisti iza svega toga nisu 
mogli poštediti ni onoga, što je do sada bilo ponos 
i dika kršćanina, što mu je davalo snagu u životnoj 
borbi: Kristovo uskrsnuće i žrtvu Kristovu za nas. I 
proti tome postaviše, dakako u evolucijonističkom 
duhu, svoje tvrdnje: 

36. Uskrsnuće Spasiteljevo nije zapravo činjenica histo- 
rijskog reda, nego činjenica jedino vrhunaravna, niti dokazana, 

a koja se niti dokazati ne može, a po ,malo' ju je od druguda 
proizvela kršćanska savjest, 

37. Vjera u uskrsnuće Kristovo u početku je bila ne to. 
liko o samoj činjenici uskrsnuća, nego o besmrtnom životu 
Kristovom kod Boga. 

38. Nauka o pomirbenoj“smrti Kristovoj nije evandjeoska, 
nego samo Pavlova. 

U tumačenju Isusovog Uskrsnuća katolički 
modernisti natkrilili su i samog protestant- 
skog racijonalistu Harnacka. Jer Harnack 
sam kaže, da je najsigurnija historijska činjenica, da 
nije sveti Pavao prvi počeo naglašivati značenje Kri- 
stovog uskrsnuća, nego da je to bilo uvjerenje naj- 
starije crkvene općine (Urgemeinde). Ta zar ne znaju 
modernisti, da je baš zajedno sa propovjedanjem 
kršćanstva uporedo išlo i propovjedanje Kristovog 
uskrsnuća, da se je propovjedanje \krščanstva teme- 
ljilo nač Kristovom uskrsnuću, da je Kristovo uskrs- 
nuće rodilo_heroje kršćanstva? To je sve historijska 
činjenica, koju potvrdjuju i savremeni pisci i povjest 
kršćanstva. 

Ali mare_modernisti za sve to! Njima uskrs- 
nuće Kristovo ne pristaje u. njihovu evolucijonističku 
teoriju — dakle ga nema! 

Isto takoZsamovoljno postupaju, kada tvrde, da 
nauka o pomirbenoj smrti Isusovoj nije evandjeoska, 
nego da potiče od sv. Pavla. Na stvari pak je to 
istina, da se sv. Pavao opširnije bavi o toj kardinal- 
noj točki kršćanstva, ali se bave i drugi apoštoli, 
bavi se i evandjelje. Zar ne znaju modernisti za iz- 
jave: ,Sin čovječji došao je spasiti,išto je bilo iz- 

- gubljeno“ (Matej 18/11; Luka_19, 10). Ili: ,Sin čo- 
vječji nije, došao, .da_njemu služe, 'nego da on služi 
i da, dade život_za.spasenje_mnogih“ (Matej ,20, 28). 
Na drugom,mjestu veli se ovo: ,Tako je Bog lju- 
bio svijet, da je.dao jedinorodjenog/ sina, da svatko, 
tko u njega vjeruje ne propadne, nego da ima život 
vječni“ (Ivan 3, 16). A na zadnjoj 'večeri rekao: je 
Krist: ,Pijte iz ovoga svi, jer to je moja krv novoga 
zavjeta, koja se_za mnoge prolijeva za otpuštenje 
grijeha“, 

Zaludno je, dakle, naprezanje modernista, jer 
tko tako govori, taj si je svjestan o pomirbenoj smrti, 
a isto tako i oni, koji tako pišu. 


V. Sakramenti. 
(39.—51. točka.) 


Iza kako su modernisti postavili ovakovu tvrd- 
nju o pomirbenoj smrti Isusovoj, dakako da su mo- 
rali u sasvim drugom svjetlu pokazati i sakramente. 
Jer ako nema pomirbene smrti, nema spasenja, ako 
spasenja nema, nema ni milosti, jer milost smo stekli 
Kristovom smrću. A ako nema milosti, nema ni vrela 
milosti, nema sakramenta. I to su modernisti usvo- 
jili, jer kako oni kažu: 


39. Mnijenja o postanku sakramenta, koja su zastupali 
Ocevi Tridentinski, i koja su imala bez svake sumnje upliv u 
njihove dogmatske kanone, daleko se razlikuju od onih, koja s 
pravom zastupaju današnji istraživači kršćanske stvari. 


40. Sakramenti su potekli odanle, što su apostoli i nji- 
hovi nasljednici pod uplivom i poticajem prilika i dogadjaja 
E eia i intenciju Kristovu tumačili (naime u smislu upliva 

prilika). 


41. Sakramenti idu samo za tim, da dozovu u pamet čo- 
vjeka uvijek dobrohotnu prisutnost Stvoritelja: 


Evo to je mnijenje modernista o.;sakramentima. 
Po naucima kat. Crkve sakramenti su vidljivi znaci 
nevidljive milosti. Vodići su na križu stečene milosti, / 
koju duši, koja ih prima, doista podjeljuju, ako samo 
u njoj ne nadju zaprjeke. Podjeljuju pak milost ex 
opere operato t. j. ne radi zasluga subjekta, koji ih 


" prima ili radi sudjelovanja toga subjekta, nego vi 


ritus externi, akoprem u subjektu, koji ih prima, 
pretpostavlja potrebnu pripravu. Dakle nisu prazni 
znakovi, nisu simboli, nego posrednici milosti. Per 
sacramenta immediate tamqam per causas instru- 
mentales confertur gratia. : 
Protestanti smatraju sakramente — one naime 
koje oni drže sakramentima — pustim simbolima, 
koji s jedne strane imaju biti znakom za razliku kr- 
šćanina od židova i pogana, kao što n. pr. uniforma 
pravi razliku izmedju vojnika i civiliste, a s druge 


* strane imaju svrhu u subjektu, koji ih prima pobu- 

diti vjeru i Ova vjera daje subjektu vanjsko Oprav- 
danje. 

Moderni evolucijoniste pošli su korak dalje jer 
oni su izbrisali samo opravdanje i probudjenje vjere 
te zadržaše samo ime sakramenata, proglasiv ih, sta- 
viv se sasma na naturalističko stanovište, jednostav- 
nim znacima, koji imaju sjećati čovjeka na božju 
posvudašnju prisutnost. 

Dakako, da ne treba ni spominjati, da o tom 
Sveto Pismo, ni crkvena predaja, ni historija krš- 
čanstva nema ni pojma! Usudili bi se tek primjetiti, 
zar jaka bura ili bolest ne upozoruje bolje čovjeka 
na svudašnjost božju? Ta bolest je i Schopenhau- 
era i Rousseauua dovela k Bogu! 

Da, ali takovo shvaćanje sakramenata traži evo- 
lucionistička teorija, pa to treba onda i: provesti. 

I sada prelaze na tumačenje pojedinih sakra- 
menata. 

1. Hrst. 

42. Kršanska zajednica uvela je potrebu krsta, usvojivši 
ga kao potreban obred i spojila je s njim obveze kršćanske 
vjerolspovjesti. 

43. Upotreba podjelivanja sakramenta bila Je disciplinarna 
evolucija, koja je bila jednim razlogom, da se sakramenat raz- 
dijelio na dvoje t, j. na krst i pokoru. 


2. Potvrda. 


“4 Ništa ne dokazuje, da je obred sakramenta potvrde 
bio usvojen od Apoštola ; formalna pak razlika dviju sakrame- 
nata, t. |. krsta i potvrde, ne spada u historiju primili 
doii , iju primitivnog 


3. Presveti oltarski sakramenat, 


44. Ne treba se sve, što pripovijeda Pavao 'o ustanovi 


Eucharistije (I. Cor. XI, 23—25.) uzeti historično. 
4. Pokora. 


46, U primitivnoj crkvi nije bilo pojma o grlješniku krš- 
ćaninu auktoritetom Crkve opravdanom, nego je (crkva) istom 
vrlo polagano pristala na taj pojam. Dapače, pošto je pokora, 
kao ustanova crkvena priznata, nije bila nazivana zato sakra- 
mentom, jer se smatrala sakramentom, koji osramoćuje, 

48, Riječi gospodnje: Primite Duha Svetoga, kojima ot- 
pustite grijehe, otpuštaju im se i kojima zadržite, zadržani gu 


im (Iv. XX. 22. i 23.), ni najmanje se ne odnose na sakramenet > 


pokore, makar se štogod prohtjelo tvrditi tridentinskim < cevima, 

5. Ponlijedna pomast. 

48, Jakob u svojoj poslanici (V. 14. i 15.) nije namjeravao 
proglasiti kakav sakramenat Kristov, nego preporučiti neki po- 
božni običaj; i ako je nazirao u tom običaju kakovo sredstvo 
milosti, to nije uzeo onom strogošću, kojom su uzeli theolozi, 
koji su odlučili pojam i broj sakramenata, 

6. Sveti Red. 

49. Pošto je kršćanska večera pomalo usvojila narav li- 
turgičke akcije, oni, koji su običavali prisustvovati večeri, ste- 
koše svećenički karakter. 

50. Senijorl, koji su imali službu nadziranja u kršćanskim 
sknpinama, postavljeni su od apoštola svećenicima ili bisku- 
pima, da se u sve više širećim se crkvenim općinama brinu za 
potreban red, a ne da ovjekovječe poslanstvo i vlast apoštola. 

7. Ženidba. 

51. Ženidba nije mogla postati sakramentom novoga za- 
vjeta u Crkvi, nego tek kasnije; jer da se smatra ženidba sa- 
kramentom potrebno je bilo, da bude prije potpuno theološko 
tumačenje nauke o milosti i sakramentima. 

: Koliko tvrdnja, toliko očitih oprjeka sa his- 
torijom ! 

Kada bi to zaista tako bilo, onda stojimo pred 
činjenicom, kakove ne pozna historija. Kako to, da je 
! baš istih sedam sakramenata jednako i po cijelom 
krsćanskom svijetu, sa istim značenjem, s istom nuž- 
nošću nastalo? I to tolikim uvjerenjem, da kad su 
5e koncem IV. stoljeća odijelili nestorijani, koji još i 
danas opstoje u Aziji, da sujoni i do danas zadržali 
sedam sakramenata, kao što su i kasnije u IX. 
odnosno u XI. stoljeću zadržali i grčko-istočni ? 

Kažu: sakramente su ustanovili apostoli i nji- 
hovi nasljednici. Ali ljudske su ustanove u svakom 
kraju drugačije, pa kako to, da je po cijelom krš- 
ćanskom svijetu u isto vrijeme usvojeno baš sedam 
sakramenata, kada_bi moguće dosta bilo prema klimi, 
naobrazbi i t. d. dotičnih naroda, da se u njima pro- 
budi svijest o svudašnjosti Boga, i manje od sedam 
sakramenata | ' 

Kažu oni, kako to, da se kod starih pisaca 
samo izdaleka spominju sakramenti | Modernisti 
dobro znadu, kolika je disciplina arcani (čuvanje 
tajne) u staroj crkvi! No ipak uza svu ovu disciplinu 

mi tvrdimo, da se nisu baš tako izdaleka spominjali 
sakramenti! Eno im ,Doctrina_ 12 apostolorum“ ! 
Eno Tertullian, Klement Aleksandrinski, Origen ! Eno 
im: Justin i sv. Ignac iz II. stoljeća! Kod svih se 
spominje svih 7 svetih sakramenata. 

Da, ali što bi radila njihova evolucijonistička 
teorija, kako bi se ona inače dala nategnuti na pro- 
tivno shvaćanje, kad bi vjerovali onim prvim svje- 
docima kršćanstva ! 


Ali, kako je žalosna ta robota — pa jošte tome 
takovih teologa, koji hoće, da ih se smatra katolič- 
kim theolozima! No šta ćemo! Krist je rekao, da se 
dvjema gospodarima ne može služiti! 


VI. Crkva i njezino ustrojstvo. 
(Točka 52.—56.) 


: Poslije sakramenata slijedi Crkva, čiji postanak 
i ustrojstvo nastoje modernisti takodjer putem evo- 
lucije protumačiti. Glavna im je misao i ovdje: ,Što 
u crkvi, u njezinom ustrojstvu vidimo, to nije Kri- 
stovo djelo, nego razvitak ljudskih prilika i prilago- 
djivanje tim prilikama“. Crkva im je ljudsko djelo, 
kao što im je i cijelo kršćanstvo puka ljudska uredba. 

52 Daleko je bilo od Kristove namisli osnovati Crkvu, 
kao društvo, koje će na zemlji kroz duga stoljeća opstojati; što 


više po namisli Kristovoj kraljevstvo Božje zajedno sa koncem 
svijeta naskoro je imalo doći. 

53. Organsko ustrojstvo Crkve nije nepromjenljivo; već 
je kršćansko društvo podvrženo n prestanoj evoluciji, upravo 
kao ljudsko društvo. u 

54. Dogme, sakramenti, hierarhija, koli gledom na njihov 
.pojam, toli gledom na njihovu realnost, nisu nego tumačenja i 
evolucije, koje su pomnožale i svršile vanjskim pomnožanjima 
maleno sjeme, koje je bilo u evandjelfu. 

5. Simon Petar nije nikada ni slutio, 
od Krista primat. ' 

56. Crkva rimska nije postala glavom svih crkva po na- 
redjenju Božje Providnosti, nego naprosto iz političkih odnošaja. 


Iza svega onoga, što smo čuli o modernistima, 
dakako da smo na čistom, da i ovo, što tvrde o 
Crkvi i njezinom ustrojstvu nijesu no puste tvrdnje, 
koje se protive i Sv. Pismu i Crkvenoj - povjesti 1 


da mu je povjeren 

Tvrdnje i to puste tvrdnje navinute na teoriju evo- 


ma? promotrimo te njihove tvrdnje sa psihološke 
strane ! Po njihovu shvaćanju nekako poslije ... 
smrti počela je vjerska ideja dobivati neke kršćan 

ske forme: počele su se pojavljivati vjerske skupine 
dijelom po maloj Aziji, dijelom u Grčkoj, u Španjolskoj 
i t d. Njihovo unutarnje ustrojstvo bilo je vrlo_jed- 
nostavno, te skupine izabrale su si muževe, koji SH 
se imali brinuti za bolesnike i za izvršivanje djela 
ljubavi bližnjega. To je bilo prvo sjeme razvoja. Ti 
su se zvali djakoni i presbiteri; i od ovih kasnije 
razvio se svećenički red, koji je preuzeo obučavanje 
i rukovodjenje službe Božje. Na čelu pak većih sku- 
pina bili su biskupi (episcopi). Iz ovoga se kasnije 
s vremenom i prilagodjivanjem raznim prilikama raz- 
vila Crkva sa današnjim svojim ustrojstvom i ured- 
bama. 

Ali pitamo mi, koji će poznavaoc ljudske naravi 
dopustiti, da bi ovako razvijano kršćanstvo u raznim 
zemljama, pod raznim prilikama moglo biti jedno, te 
jedno te isto i ostati? A onda, koja bi ovako osno- 
vana i razvijana skupina dopustila dopustila, da_ po 
njoj izabranom biskupu neko zapovijeda, daje upute, 
i ta se skupina zajedno sa svojim biskupom tom. stra- 
nomu pokorava? Ta gledajmo protestante, gledajmo 
židove! Skoro bi mogli reći, koliko crkvenih općina, 
toliko crkva! Zaista, tko se takova šta usudjuje tvr- 
diti, taj psihologiju puka slabo pozna. . 

A onda, kako će _modernisti protumačiti ovo : 
kako to, da se je iz crkve, koja je, kako kažu mo- 
dernisti, osnovana na demokratskoj podlozi, razvila 
monarhijska institucija? Jer ovo je bio proces, koji je 
sasvim ovisio o savjesti vjernika, a tko pozna psi- 
hologiju puka, taj znade, kako je to. Pogotovo 
pak, kako će protumačiti modernisti i složiti sa 
psihologijomnarodainarodnogponosa 
činjenicu, da su razni narodi jedinstven opri- 
stali, da im po drugom tudjem narodu ,izabrani“ 
poglavar,bude starješinom, kako bi to imao biti rim- 

ski. papa ?. Doista, tko .pozna psihologiju puka i na- 
roda, ne će toga vjerovati, pogotovo, ako se uvaži 
jedinstvo .i jednodušnost Crkve navlastito u prvim 
stoljećima. 

Ali znademo, do čega je modernistima: njima 
je cijelo kršćanstvo mrtvo slovo, oni ne trebaju živih 
udova.Crkve Kristove, pa zato i Njegovu Crkvu hoće, 
da učine mrtvim tijelom. Ali kao šio nije uspjelo pro- 
testantima,.a ni drugim protivnicima katoličke crkve, 
razoriti ovo živo tijelo, tako neće ni ovim modernim 
vukovima. u janječoj koži. “ 


frkva napredak i istina. 
(Točka 57.—65.) 


... Poslije dosadanjeg razlaganja preostaje. nam 
jošte 8 modernističkih tvrdnja, u kojima se dijelom 
prije rečeno u drugoj formi opetuje, a dijelom u ime 
,»napretka“ i evolucije navješta se rat katoličkoj Crkvi 
i traže od nje, da se reformira u kršćanstvo bez 
jere i dogma. , : 

e Ne pr. već smo spomenuli, kako modernisti 
fvrde, da je Crkva proti napredku, to s isto opetuje 
"u ovoj tvrdnji. 

57. Crkva se neprijateljski vlada prema napredku priro- 
'dnih i teoloških znanosti. 

Već smo pokazali, kakova je to ,znanost“ kojoj 
$€ Crkva protivi! Ničim dokazane hypofese, pusta 
miidrovanja, koja diraju u vjeru i uredbe Crkve! 
Optužbu pak, da je Crkva protivna napretku najbo- 
lje: pobija sama historija, koja jasno . pokazuje, da 
svu kultiru, sav napredak, koji imamo, baš Crkvi 
treba da zahvalimo. 

2 Kako pravo ima Crkva, da se neprijateljski po- 
naša prama ,napretku“, kako ga žele modernisti, 
najbolje dokazuje ova njihova tvrdnja. 

58. Istina nije manje promjenljiva, nego li čovjek, budući 
da se ova s njim, u njemu i po njemu razvija. 

Istina postoji bez obzira na to, da ii ju upozna 
čovječji um, ili ne, da li ju bolje ili slabije upozna, 
ona postoji. Samo čovječja spoznaja, ona je podvr- 

A ma istina ne. Razvoj ne 
u, napretku, sa Z miša 
gnuta i 28 mijenja, usavršuje čovječju spo- 
ja s pr. neko opisuje narode Nove Guineje 
e što se kod nas smatra krjepošću ili gri- 
ki S RKŽEK se i ondje, ne dokazule ništa drugog, 
Pija se stanovita načela ne mijenjaju sa nika- 

ž : . ž zaga ša 
kovim ljudskim razvojem. Mi smo se hora o: 
spoznaja je veća, ali istina je ostala bitno ista i ko 
nas i kod njih. host a Lis 

Dakle istina je nepromjenljiva, samo čovjek, 
čovječja spoznaja mijenja se i usavršuje. ; 

Tvrdnje, koje postavljaju u daljnjim točkama“ 
već su poznate. : KAK 

59. Krist nije naučavao odredjeni skup nauke, koji bi se 
mogao aplicirati svim vremenima i svim ljudima, već zapravo 
počeo je neki religijozni pokret primjenjen ili koji se morao 
primjeniti raznim vremenima i mjestima. , , 

60. Nauka kršćanska u svojim počecima bila je židovska,ali 
kroz sukcesivne evolucije postala je najprije Pavlova, . onda 
Ivanova, onda helenska i općenita. + gig. 

61. Bez paradoksa može se reći, da nijedno. poglavlje Sv.: 
Pisma, počam od prvog Geneze do zadnjega Apokalipse, ne, 
sadržaje nauku sasvim identičnu sa onom, koju o istoj stvari. 
uči Crkva i zato nijedno poglavje Sv. Pisma nema istoga smisla 
za kritičara i za teologa. je 

62. Glavni članci apostolskog symbola nisu imali za 
kršćane prvih vremena isto značenje, koje imadu za kršćane 
našega vremena. 

63. Crkva nije u stanju uspješno braniti evandjeosku 
etiku, jer tvrdokorno pristaje uz nepromjenljive nauke, koje 'se 
ne mogu složiti sa današnjim napretkom. , 

64. Napredak znanosti traži, da se reformiraju pojmovi, 
nauke kršćanske o Bogu, o Stvorenju, o Objavi, o Osobi Utje- 
lovljene Riječi, Spasenju. < 

Ovo su sve tvrdnje već prije izrečene, a sasvim 
u duhu sa evolucijonističkom teorijom. : sa 

Zanimiva je ova njihova tvrdnja, jer ih odaje“ 
u pravom svjetlu, a pokazuje i njihovu silnu kon- 
fuznost. 

65, Današnji katolicizam ne može se složiti sa pravom 
znanošću, osim ako se ne promjeni u reko bezdogmatično 
kršćanstvo t. j. u opširni i liberalni protestantizam, 

ri s 7 * 

Ovo bi zaista bila vrlo zanimiva operacija ! 

Ali samo kako, da se provede? Zar da usvojimo 


Lutherov. protestantizam ? Toga nema! Ili moderni ? 
Ta to je mrtvo tijelo! Članovi toga tjela vjeruju što 
hoće, pozitivne vjere medju njima nema! Svaka cr- 
kvena općina, svaki pastor drugo uči. Bog nas oču- 
vaj od ,prijatelja“, koji nas žele ovako reformirati. 

Ali i opet naglašujemo. Zaista žalosna je i 
sramotna uloga takovih ,katoličkih“ theologa, koji 
sa svojom Crkvom žele tako postupati! Ili — Ili! 


Zaglavak. 


Svršili smo naš kratki prikaz o modernizmu 
Vidjeli smo, da ta nauka koja si je usvojila zvučno 
ime modernizma, ne ide za tim da izjednačuje opreke, 
nego ide za tim, da ruši kršćanstvo u njegovim 
temeljima. Ali nije to novo nastojanje! Stara je to 
stvar, samo forma je druga! Neprijatelji Crkve kroz 
vjekove su nudili ovakav modernizam, ali nisu ništa 
obavili! Crkva je ostala samo uz Kristovu nauku, 
koja je uvijek moderna, jer je vječita istina, koju je 
Sin Božji propovjedao! Ne će ni današnji modernisti 
ništa obaviti! Pokazuje to oduševljenje cijelog zaista 
katoličkog svijeta, koja je: proizveo energični istup 
svetog Oca protiv modernizma. Pokazuje to bolni 
jauk liberalne i bezvjerske štampe, koja se Ćuti 
nemoćna! Cijeli katolički svijet, gdje se širio moder- 
nizam i gdje se nije širio, po svojim biskupima i 
svećenicima i opet je oduševljeno izkazao svoje 
jedinstvo i privrženost Crkvi, pokazao je, da ljubi 
Crkvu Kristovu, da želi ispovjedati čistu nauku 
Kristovu. : 

Kristovo obećanje, oduševljenje katolika daje 
nam jamstvo, da će Crkva katolička uvijek stajati 
jaka, da je ,ne će nadvladati ni paklena vrata“, 


Pa 


<= 


